אוניברסיטת ניו סאות' ויילס

אוניברסיטת ניו סאות' ויילס (באנגלית: The University of New South Wales; בראשי תיבות: UNSW; ממותג כ-UNSW Sydney) היא אוניברסיטת מחקר ציבורית אוסטרלית, הממוקמת בעיר סידני, במדינת ניו סאות' ויילס, שנוסדה בשנת 1949. האוניברסיטה כוללת שש פקולטות, דרכן היא מציעה תואר ראשון, שני ושלישי. הקמפוס הראשי ממוקם בפרוור קנזינגטון בעיר סידני בשטח 380 דונם, כשבעה קילומטר ממרכז העסקים הראשי של סידני. הפקולטה לאמנויות היצירה ממוקמת בפרוור פדינגטון של סידני וקמפוס קנברה ממוקם באקדמיית כוחות ההגנה של אוסטרליה . לאוניברסיטה יש תוכנית אסטרטגית הנקראת, "אסטרטגיה 2025" למיצובה כ'האוניברסיטה הגלובלית באוסטרליה'
ומתווה פעולה להכללה פיננסית.

== היסטוריה ==
את מקורותיה של האוניברסיטה ניתן לייחס לבית הספר לאומנויות המכונאים של סידני שהוקם בשנת 1833 והמכללה הטכנית של סידני שהוקמה בשנת 1878 אשר הוקמו על מנת לענות על צורכי המהפכה התעשייתית. צורך זה גבר בזמן מלחמת העולם השנייה, צורך שהוביל להפיכת המכללות לאוניברסיטה. במחזור הראשון למדו כ-46 סטודנטים להנדסה. בשנת 1960 הוקמו הפקולטות לאמנויות ורפואה ובשנת 1971 הוקמה הפקולטה למשפטים.

== פקולטות, בתי ספר ומרכזי מחקר==
נכון לשנת 2022 האוניברסיטה כוללת 6 פקולטות, ולומדים בה כ-63,000 סטודנטים. הפקולטות הן:
* הפקולטה לאמנויות, עיצוב ואדריכלות: בית הספר לאמנות ועיצוב; בית הספר לאמנויות ומדיה; בית הספר לסביבה הבנויה; בית הספר לחינוך; בית הספר למדעי הרוח ולשפות; בית הספר למדעי החברה.
* הפקולטה להנדסה <ref>UNSW, [https://www.engineering.unsw.edu.au/ Engineering]</ref>: בית הספר באוסטרליה לתארים מתקדמים להנדסה; בית ספר לתארים מתקדמים בהנדסה ביו-רפואית; בית הספר להנדסה כימית; בית הספר להנדסה אזרחית וסביבתית; בית הספר למדעי המחשב והנדסה; בית הספר להנדסת חשמל ותקשורת; בית הספר להנדסת מכונות וייצור; בית הספר להנדסת מינרלים ומשאבי אנרגיה; בית ספר להנדסת אנרגיה פוטו-וולטאית ואנרגיה מתחדשת.
* הפקולטה לרפואה <ref>UNSW, [https://med.unsw.edu.au/ Medicine]</ref>: בית הספר לרפואה קלינית; בית הספר למדעי הבריאות; בית הספר למדעי הרפואה; בית הספר לבריאות האוכלוסייה; בית הספר לאופטומטריה ומדעי הראייה.
* הפקולטה למדעים <ref>UNSW, [https://www.science.unsw.edu.au/ Science]</ref>: בית ספר לתעופה; בית הספר למדעי הביולוגיה, כדור הארץ והסביבה; בית הספר לביוטכנולוגיה וביו-מולקולרית; בית הספר לכימיה; בית הספר למדעי והנדסת חומרים; בית הספר למתמטיקה וסטטיסטיקה; בית הספר לאופטומטריה ומדעי הראייה; בית הספר לפיזיקה; בית ספר לפסיכולוגיה.
* הפקולטה למשפטים וצדק <ref>UNSW, [https://www.law.unsw.edu.au/ Law]</ref>: בית הספר למשפט ציבורי וגלובלי; בית הספר למשפטים, חברה וקרימינולוגיה; בית ספר למשפט פרטי ומסחרי.
* הפקולטה למנהל עסקים <ref>UNSW, [https://www.business.unsw.edu.au/ Business School]</ref>: בית הספר באוסטרליה לתארים מתקדמים לניהול; בית הספר לחשבונאות, ביקורת ומיסוי; בית הספר לבנקאות ופיננסים; בית הספר לכלכלה; בית הספר לניהול מערכות מידע וטכנולוגיה; בית הספר לניהול ולממשל; בית הספר לשיווק; בית הספר לסיכון ואקטואריה.
* אקדמיית כוחות ההגנה של אוסטרליה בקנברה 
* מרכז לואי לחקר הסרטן <ref>UNSW, [https://lowycancerresearchcentre.unsw.edu.au/ Lowy Cancer Research Centre]</ref>

== דירוגים ==
=== דירוג אקדמי === 
==== דירוג בין־לאומי ====
* דירוג שאנגחאי: מקום 64 (2023)
* Times Higher Education: מקום 71 (2024)
* דירוג QS לאוניברסיטאות: מקום 19 (2024)<ref>[https://www.unsw.edu.au/newsroom/news/2023/06/unsw-sydney-rockets-into-the-global-top-20-in-latest-qs-rankings UNSW Sydney rockets into the global top 20 in latest QS Rankings]</ref>
* U.S. News & World Report: מקום 36 (2024)
* דירוג ליידן CWTS: מקום 56 (2024)

==== דירוג אזורי - אוסטרליה ==== 
* דירוג שאנגחאי: מקום 3 (2023)
* Times Higher Education: מקום 6 (2024)
* דירוג QS לאוניברסיטאות: מקום 3 (2024)
* U.S. News & World Report: מקום 4 (2024)
* דירוג ליידן CWTS: מקום 5 (2024)

=== מוניטין אקדמי === 

בית הספר באוסטרליה לתארים מתקדמים לניהול (AGSM) באוניברסיטת ניו סאות' ויילס, דורג במקום ה-31 בעולם לתואר שני במנהל עסקים (Global MBA) בדירוג האוניברסיטאות העולמית של QS Global MBA לשנת 2024,<ref>[https://www.topuniversities.com/mba-rankings/global?page=0 QS Global MBA Rankings 2024]</ref> ובמקום ה-79 בעולם בדירוג ה-Financial Times Global MBA 2024.<ref>Financial Times, Business school rankings, [https://rankings.ft.com/rankings/2951/mba-2024 Global MBA 2024].</ref> 

== קשרים בין-לאומיים ==
האוניברסיטה היא אחת המייסדות של קואליציית אוניברסיטאות עתירות מחקר באוסטרליה, "קבוצת שמונה", חברה בברית NUW במדינת ניו סאות' ויילס, ובארגון האוסטרלי אוניברסיטאות אוסטרליה , היא שייכת לקבוצה הלא רשמית בעלת הכינוי "אוניברסיטאות לבנים אדומות" ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
האוניברסיטה שותפה במספר ארגונים בין-לאומיים; חברה בהתאגדות אוניברסיטאות האוקיינוס השקט, ב"ברית פלוס", ב, באיגוד של אוניברסיטאות חבר העמים הבריטי וב"אוניברסיטאס 21".<ref>UNSW, [https://www.international.unsw.edu.au/outbound-opportunities/global-networks Global Networks]</ref> לאוניברסיטה שותפים עסקיים וממשלתיים במגוון רחב של תחומים ופעילויות מסחריות<ref>UNSW, [https://www.unsw.edu.au/about-us/business-research-partners Business & Research Partners]</ref><ref>UNSW, About Us, The University, [https://www.unsw.edu.au/sites/default/files/documents/2018-At-a-Glance.pdf UNSW Sydney at a glance]</ref>.
האוניברסיטה חברה ברשת אוניברסיטאות אוסטרליה אפריקה (באנגלית: Australia Africa Universities Network, בראשי תיבות: AAUN) המחברת בין חוקרים, אנשי אקדמיה וסטודנטים משתי היבשות כדי להתמודד עם אתגרים משותפים. הרשת כוללת עשר אוניברסיטאות מאוסטרליה ושתים עשרה אוניברסיטאות מאפריקה (נכון לשנת 2020).
האוניברסיטה חברה מייסדת של מכון אוסטרליה הודו (באנגלית: The Australia India Institute, בראשי תיבות: AII) שהוא מרכז אוסטרלי בכיר שנוסד בשנת 2008, המוקדש לחקר הודו והקשר הדו-צדדי בין שתי המדינות. המרכז מתארח באוניברסיטת מלבורן ועוסק בתחומים הבאים; זכויות, חינוך, בריאות, תשתיות וממשל. האוניברסיטה חברה בארגון מקוון להשכלה גבוהה שבסיסו באוסטרליה ונקרא אוניברסיטאות פתוחות אוסטרליה .

== בוגרים בולטים ==
רשימה חלקית של בוגרים ידועים:
* טופו השישי, מלך טונגה
* ראמה העשירי, מלך תאילנד
* רבל וילסון, שחקנית קולנוע וטלוויזיה
* מאריס פיין, פוליטיקאית
* סקוט מוריסון, פוליטיקאי
* מייק קאנון-ברוקס, מיליארדר ואיש עסקים, מייסד אטלסיאן
* סקוט פארקור, מיליארדר ואיש עסקים, מייסד אטלסיאן

== גלריית תמונות ==
<gallery>
קובץ:University of New South Wales 027.jpg|הבניין לטכנולוגיות אנרגיה
קובץ:(1)Chemical Sciences Building UNSW.jpg|הבניין למדעי הכימיה
קובץ:(1)UNSW Quadrangle 003.jpg|פסל כדור הארץ בשדרה המרכזית
קובץ:University of New South Wales 065a.jpg|הכניסה המרכזית, מראה בלילה
קובץ:(1)University of New South Wales 101.jpg|שדרה מרכזית, קמפוס קנזינגטון, סידני, מראה בלילה
קובץ:(1)University of New South Wales 108.jpg|הבניין לכימיה
קובץ:Law Faculty building at the University of New South Wales.jpg|בנין הפקולטה למשפטים
קובץ:(1)Tyree Building University of New South Wales.jpg|בנין טירי
קובץ:International Square during Orientation Week, University of New South Wales.jpg|הכיכר הראשית בתחילת שנת הלימודים
קובץ:(1)Uni of New South Wales.jpg|שדרת הקמפוס בלילה, אוניברסיטת ניו סאות' ויילס
קובץ:1 Uni of New South Wales-1.jpg|השדרה המרכזית בלילה, אוניברסיטת ניו סאות' ויילס
קובץ:State Library Of New South Wales (216438237).jpeg|מבט פנים בנין הספרייה
קובץ:UNSW Main Walk.jpg|השדרה הראשית באוניברסיטת ניו סאות' ויילס
קובץ:UNSW and sydney.jpg|אוניברסיטת ניו סאות' ויילס וברקע סידני וסמל קמפוס קנברה באקדמיה להגנה האוסטרלית
</gallery>

==קישורים חיצוניים==

* 
* 
* [https://www.2025.unsw.edu.au/ אתר] תוכנית "אסטרטגיה 2025" 
* [https://www.nuwalliance.edu.au/ אתר] רשמי NUW Alliance 

== הערות שוליים ==

קטגוריה:ניו סאות' ויילס
קטגוריה:סידני: מבנים
קטגוריה:אוסטרליה: אוניברסיטאות ומכללות
קטגוריה:אוניברסיטאס 21
קטגוריה:הברית העולמית של אוניברסיטאות טכנולוגיות
קטגוריה:קבוצת השמונה (אוניברסיטאות באוסטרליה)
קטגוריה:התאגדות אוניברסיטאות האוקיינוס השקט